CELEX: 32012R1196
Language: sk
Date: 2012-12-13 00:00:00
Title: Vykonávacie nariadenie Komisie (EÚ) č. 1196/2012 z  13. decembra 2012 , ktorým sa mení a dopĺňa nariadenie (EÚ) č. 9/2010, pokiaľ ide o minimálny obsah prípravku z endo-1,4-beta-xylanázy z  Trichoderma reesei (ATCC PTA 5588) ako kŕmnej doplnkovej látky v krmive pre nosnice (držiteľ povolenia Danisco Animal Nutrition) Text s významom pre EHP

14.12.2012   
            
            
               SK
            
            
               Úradný vestník Európskej únie
            
            
               L 342/25
            
         VYKONÁVACIE NARIADENIE KOMISIE (EÚ) č. 1196/2012
   z 13. decembra 2012,
   ktorým sa mení a dopĺňa nariadenie (EÚ) č. 9/2010, pokiaľ ide o minimálny obsah prípravku z endo-1,4-beta-xylanázy z Trichoderma reesei (ATCC PTA 5588) ako kŕmnej doplnkovej látky v krmive pre nosnice (držiteľ povolenia Danisco Animal Nutrition)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 3,
   keďže:
   
               (1)
            
            
               Prípravok z endo-1,4-beta-xylanázy (EC 3.2.1.8) z Trichoderma reesei (ATCC PTA 5588), patriaci do kategórie kŕmnych doplnkových látok „zootechnické doplnkové látky“, bol povolený na desať rokov ako kŕmna doplnková látka na používanie pre kurčatá vo výkrme, nosnice, kačice a morky vo výkrme nariadením Komisie (EÚ) č. 9/2010 (2), pre odstavčatá a ošípané vo výkrme vykonávacím nariadením Komisie (EÚ) č. 528/2011 (3) a pre menej významné druhy hydiny iné ako kačice vykonávacím nariadením Komisie (EÚ) č. 1021/2012 (4).
            
         
               (2)
            
            
               Držiteľ povolenia navrhol v súlade s článkom 13 ods. 3 nariadenia (ES) č. 1831/2003 zmeniť podmienky povolenia príslušného prípravku tým, že sa v prípade jeho použitia pre nosnice zníži jeho minimálny obsah z 2 500 U/kg na 625 U/kg. K žiadosti priložil relevantné podporné údaje. Komisia túto žiadosť postúpila Európskemu úradu pre bezpečnosť potravín (ďalej len „úrad“).
            
         
               (3)
            
            
               Úrad v stanovisku z 22. mája 2012 (5) dospel k záveru, že za týchto nových podmienok použitia je príslušný prípravok stále účinný aj pri požadovanej minimálnej dávke 625 U/kg. Úrad nepovažuje osobitné požiadavky na monitorovanie po uvedení na trh za potrebné. Úrad tiež overil správu o metóde analýzy tejto kŕmnej doplnkovej látky v krmive, predloženú referenčným laboratóriom zriadeným nariadením (ES) č. 1831/2003.
            
         
               (4)
            
            
               Podmienky stanovené v článku 5 nariadenia (ES) č. 1831/2003 sú splnené.
            
         
               (5)
            
            
               Nariadenie (EÚ) č. 9/2010 by sa preto malo zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Príloha k nariadeniu (EÚ) č. 9/2010 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. decembra 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  Ú. v. EÚ L 3, 7.1.2010, s. 10.
   
      (3)  Ú. v. EÚ L 143, 31.5.2011, s. 10.
   
      (4)  Ú. v. EÚ L 307, 7.11.2012, s. 68.
   
      (5)  Vestník EFSA (EFSA Journal) 2012; 10(6):2739.
   
      PRÍLOHA
      Príloha k nariadeniu (EÚ) č. 9/2010 sa nahrádza takto:
      
         
            „PRÍLOHA
            
                        Identifikačné číslo doplnkovej látky
                     
                     
                        Názov držiteľa povolenia
                     
                     
                        Doplnková látka
                     
                     
                        Zloženie, chemický vzorec, opis, analytická metóda
                     
                     
                        Druh alebo kategória zvierat
                     
                     
                        Maximálny vek
                     
                     
                        Minimálny obsah
                     
                     
                        Maximálny obsah
                     
                     
                        Iné ustanovenia
                     
                     
                        Koniec platnosti povolenia
                     
                  
                        Jednotky aktivity na kg kompletného krmiva s obsahom vlhkosti 12 %
                     
                  
                        
                           Kategória: zootechnické doplnkové látky. Funkčná skupina: látky zvyšujúce stráviteľnosť.
                        
                     
                  
                        4a11
                     
                     
                        Danisco Animal Nutrition
                        (právnická osoba Danisco (UK) Limited)
                     
                     
                        endo-1,4-beta-xylanáza
                        EC 3.2.1.8
                     
                     
                        
                                     
                                 
                                 
                                    
                                       Zloženie doplnkovej látky
                                    
                                    prípravok z endo-1,4-beta-xylanázy (EC 3.2.1.8) z Trichoderma reesei
                                    
                                    (ATCC PTA 5588) s aktivitou najmenej 40 000 U (1)/g
                                 
                              
                                     
                                 
                                 
                                    
                                       Charakteristika účinnej látky
                                    
                                    endo-1,4-beta-xylanáza (EC 3.2.1.8) z Trichoderma reesei (ATCC PTA 5588)
                                 
                              
                                     
                                 
                                 
                                    
                                       Analytická metóda
                                        (2)
                                    
                                    Na účely kvantifikácie aktivity endo-1,4-beta-xylanázy:
                                    kolorimetrická metóda založená na kvantifikácii vo vode rozpustných zafarbených fragmentov, ktoré sa vytvoria pôsobením endo-1,4-beta-xylanázy na pšeničný arabinoxylán zosieťovaný azurínom pri pH 4,25 a teplote 50 °C.
                                 
                              
                     
                        kurčatá vo výkrme
                     
                     
                         
                     
                     
                        625 U
                     
                     
                         
                     
                     
                        
                                    1.
                                 
                                 
                                    V návode na použitie doplnkovej látky a premixu uveďte teplotu pri skladovaní, obdobie skladovateľnosti a stabilitu pri granulovaní.
                                 
                              
                                    2.
                                 
                                 
                                    Na použitie v krmive bohatom na neškrobové polysacharidy (najmä beta-arabinoxylány).
                                 
                              
                     
                        13. januára 2020
                     
                  
                        nosnice
                     
                     
                        625 U
                     
                  
                        kačice
                     
                     
                        625 U
                     
                  
                        morky vo výkrme
                     
                     
                        1 250 U
                     
                  
      
      
         (1)  1 U je množstvo enzýmu, ktoré uvoľní 0,5 μmolu redukujúceho cukru (vyjadreného ako ekvivalenty xylózy) zo substrátu zosieťovaného arabinoxylánu z ovsených pliev za jednu minútu pri pH 5,3 a teplote 50 °C.
      
         (2)  Podrobné informácie o analytických metódach sú k dispozícii na tejto webovej stránke referenčného laboratória: http://irmm.jrc.ec.europa.eu/EURLs/EURL_feed_additives/Pages/index.aspx.“